Príloha k uzneseniu vlády SR č.2

Návrh na použitie  prostriedkov štátneho rozpočtu, uvedených v zákone NR  SR o štátnom rozpočte na rok 2001 v kapitole  Všeobecná pokladničná správa – Sociálne a kultúrne potreby  rómskej komunity 
___________________________________________________________________

-	Krajský úrad Bratislava – na bežné výdavky v sume 150 000 Sk pre Občianske združenie BOX Club Rom Slovakia Bratislava na organizovanie športovej olympiády v boxe, zápasení a futbale. Vyvrcholením olympiády bude stretnutie rómskych športovcov zo Slovenska, Čiech a Nemecka.

-	Krajský úrad Banská Bystrica – na bežné výdavky v sume 75 000 Sk pre Nadáciu škola dokorán v Žiari nad Hronom na učebné pomôcky a literatúru pre učiteľov základných škôl a rómskych asistentov učiteľov. Projekt je zameraný na implementáciu pedagogických prístupov orientovaných na rozvoj osobnosti rómskeho žiaka rešpektujúcich odlišné kultúrne a sociálne prostredie. Vzdelávanie bude prebiehať vo forme celoslovenských seminárov a lokálnych workshopov.

-  Krajský úrad Banská Bystrica – na bežné výdavky v sume 50 000 Sk pre Občianske  združenie „ Za lepší život“ v Jelšave na výdavky spojené         s pohrebom Karola  Sendreia a finančnú pomoc  pre rodinu zosnulého.

-	Krajský úrad Trenčín – na bežné výdavky v sume 65 500 Sk pre Považské osvetové stredisko  v Považskej Bystrici  na vzdelávacie aktivity za účelom odstraňovania  negramotnosti u Rómov  v nápravno-výchovných  ústavoch v Ilave a Dubnici nad Váhom  a na kultúrno-výchovné podujatia  pre rómske deti a mládež  v Púchove, Ilave a Považskej Bystrici. Kurzy budú vedené pedagogickými pracovníkmi  a lektormi na úseku vzdelávania a zdravotnej osvety.

-	Krajský úrad Žilina – na bežné výdavky v sume 75 000 Sk pre Špeciálnu základnú školu J. Rumana v Liptovskom Mikuláši na učebné pomôcky a športové pomôcky pre mentálne postihnuté deti a deti z málopodnetného rodinného prostredia, ktoré neabsolvovali predškolskú prípravu. Deti pochádzajú prevažne z rómskej osady Hlboké.

-	Krajský úrad Prešov – na bežné výdavky v sume 88 700 Sk pre Špeciálnu základnú školu, Kukorelliho 252 v Hanušovciach nad Topľou, okr. Vranov nad Topľou na rôzne športové a kultúrne aktivity a športové vybavenie. Školu navštevuje 74 žiakov z toho 90% žiakov sú Rómovia.

-	Krajský úrad Prešov – na bežné výdavky v sume 500 000 Sk pre Občianske združenie JEKHETANE – SPOLU v Prešove na vydávanie časopisu Romano lil Nevo za účelom vytvárania mediálneho priestoru pre rómsku národnostnú menšinu.

-	Krajský úrad Košice – na bežné výdavky v sume 15 500 pre Rómsky matičný klub pri dome Matice slovenskej v Michalovciach na  zakúpenie športových pomôcok a 
pomôcok na kreslenie pre  rómske deti zo základných škôl na kultúrno-výchovné aktivity.

-	Krajský úrad Prešov – na bežné výdavky vo výške 20 000 Sk pre ZŠ Jarovnice na podporu prípravy obrazov pre rómsky umelecký kalendár na rok 2002.

-	Krajský úrad Nitra – na bežné výdavky vo výške 90 000 Sk pre obecnú samosprávu Ipeľské Úľany (okres Levice) na podporu opravy rómskeho kultúrneho centra v obci.

-	Krajský úrad Nitra – na bežné výdavky vo výške 30 000 Sk na riešenie problémov ZŠ Kleňany v okrese Levice

-	Krajský úrad Trnava – na bežné výdavky vo výške 60 000 Sk na riešenie najakútnejších problémov v obci Plavecký Štvrtok (na základe listu predsedu OÚ Malacky zo dňa 6.6.2001).

-	Úrad vlády SR – na bežné výdavky vo výške 190 000 Sk na financovanie vydania rómskeho umeleckého kalendára na rok 2002 v množstve 2000 ks v 5 jazykoch (pre každého poslanca Európskeho parlamentu a PZ Rady Európy, na každej strane bude uvedené: „ZŠ Jarovnice – Slovensko“ a „Kalendár vydaný s podporou Úradu vlády SR“).

-	Slovenský inštitút medzinárodných štúdií – na bežné výdavky vo výške 30 000 Sk  na podporu medzinárodnej konferencie „Predchádzanie rasovo motivovaným konfliktom v strednej Európe“, Bratislava, október 2001.